Die Heelal Op My Tong (Afrikaans, Paperback)
Daar is 'n kluis in 'n winkeltrollie op die dak van Wille Willemien se 4×4.
Want sy en haar sus is op pad. Richtersveld toe. Om tussen Eksteenfontein en Khuboes hul pa se kluis – en sy sneeujas – nou ná sy dood oor 'n afgrond te boender.
Terwyl die twee vroue reis, ontvou die verhaal van Willemien en haar pa:
'n Storie oor 'n Afrikaanse Al Capone, 'n man wie se duister sakeondernemings nie net tot die grense van Suid-Afrika beperk was nie. In Palm Springs dra sy lyfwagte koeldrank vir die fbi-agente aan vanwaar hulle sy huis dophou. Vroeër jare moet Willemien in haar pa se kattebak wegkruip terwyl hy sake in verlate parkeerareas doen. Ná sulke uitstappies was haar beloning altyd 'n lekkerny, en só word haar lewenslange stryd met kos aangevuur.
Van Kaapstad na San Francisco en selfs Sri Lanka, met 'n wavrag vol seks, drugs & rock 'n' roll, tref Anoeschka von Meck se nuutste roman jou soos 'n reusegolf en spoel sy die verhoudings oop wat van ons denkende, spirituele wesens maak.